Z A P I S N I K  

 3. sjednice Vijeća Mjesnog odbora Savski kuti
održane u četvrtak, 12. kolovoza 2021. 

u prostorijama Mjesnog odbora Savski kuti, Lomnička ulica 3, Zagreb
s početkom u 19,00 sati
NAZOČNI ČLANOVI VIJEĆA: Marijan Binički, Tatjana Grgas, Dušanka Minić i Mirjana Vukman.
ODSUTNI ČLANOVI VIJEĆA: Lea Bašić, ispričala se


  
Predsjedava: Tatjana Grgas, predsjednica Vijeća Mjesnog odbora Savski kuti
Zapisnik vodi: Tatjana Grgas
Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te potom otvara 3. sjednicu Vijeća Mjesnog odbora Savski kuti i poziva članove Vijeća da prihvate Zapisnik 2. sjednice Vijeća.
Vijeće jednoglasno prihvaća tekst zapisnika 2. sjednice Vijeća Mjesnog odbora Savski kuti, održane u utorak, 6. srpnja 2021.
Predsjednica predlaže sljedeći
D N E V N I    R E D

1. Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora,
2. Prijedlog zaključka o broju hrvatskih branitelja iz Domovinskog rata izabranih na lokalnim izborima u 2021. u Vijeće Mjesnog odbora Savski kuti,

3. Prijedlog zaključka o sadnji stabala u Odranskoj ulici kbr. 7,

4. Prijedlog zaključka o postavljanju koševa za smeće na području Mjesnog odbora Savski kuti, 

5. Pitanja i prijedlozi.
Ad 1. Prijedlog zaključka o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima Vijeća Mjesnog odbora,

Predsjednica daje uvodno obrazloženje te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće većinom glasova ( 3 ''ZA'' i 1 ''SUZDRŽAN'' ) donosi
ZAKLJUČAK
o davanju mišljenja o prijedlogu odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora

1. Vijeće Mjesnog odbora Savski kuti podržava prijedlog odluke o izmjeni Odluke o naknadi predsjednicima, potpredsjednicima i članovima vijeća gradskih četvrti i vijeća mjesnih odbora.
2. Ovaj zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.
Ad 2. Prijedlog zaključka o broju hrvatskih branitelja iz Domovinskog rata izabranih na lokalnim izborima u 2021. u Vijeće Mjesnog odbora Savski kuti,

Predsjednica daje obrazloženje o 2. točci dnevnog reda te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi
ZAKLJUČAK

o broju hrvatskih branitelja iz Domovinskog rata izabranih na lokalnim izborima u 2021. u Vijeće Mjesnog odbora Savski kuti

1. Vijeće Mjesnog odbora Savski kuti izabrano na lokalnim izborima 16. svibnja 2021., u svom sastavu nema člana sa statusom hrvatskog branitelja iz Domovinskog rata.
2. Ovaj zaključak dostavlja se Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.
Ad 3. Prijedlog zaključka o sadnji stabala u Odranskoj ulici kbr. 7,
Predsjednica daje obrazloženje o 3. točci dnevnog reda te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi

ZAKLJUČAK

o sadnji stabala u Odranskoj ulici kbr. 7
1. Vijeće Mjesnog odbora Savski kuti podržava prijedlog zahtjeva stanara o sadnji stabala oko stambene zgrade u Odranskoj ulici kbr. 7, k.č. 4644, k.o. Trnje u svrhu zaštite iste od sunca i smanjenja troškova rada klima uređaja u ljetnim mjesecima.
2. Vijeće Mjesnog odbora Savski kuti traži sadnju stabala na sljedećim lokacijama:
· Zapadna strana – između Odranske ulice kbr. 7 i Cvjetne ceste ( zelena površina postoji te sadrži dovoljno mjesta za sadnju )
· Istočna strana – između Odranske ulica kbr. 7 i parkirališta ( dio zelene površine je betoniran te s obzirom da se na istočnoj strani nalaze šahtovi, potrebno je terenskim izlaskom ovlaštene stručne osobe provjeriti postoji li mogućnost sadnje )
3. Ovaj zaključak se uz slikovni prikaz lokacija dostavlja Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.
Ad. 4.  Prijedlog zaključka o postavljanju koševa za smeće na području Mjesnog odbora Savski kuti, 

Predsjednica daje obrazloženje o 4. točci dnevnog reda te otvara raspravu.

U raspravi sudjeluju svi prisutni.

Predsjednica
zaključuje raspravu i daje na glasovanje prijedlog zaključka.
Vijeće jednoglasno donosi
ZAKLJUČAK

o postavljanju koševa za smeće na području Mjesnog odbora Savski kuti

3. Vijeće Mjesnog odbora Savski kuti je uvidom u stanju na terenu utvrdilo nedostatak koševa za smeće na trinaest različitih lokacija te iz navedenog razloga traži postavljanje istih.
4. Vijeće Mjesnog odbora Savski kuti traži postavljanje drvenih koševa za smeće sa zaštitnom metalnom rešetkom na vrhu protiv ptica na sljedećim lokacijama:
1) Prostor između zgrada Cvjetna cesta kbr. 1 i Odranska ul. kbr. 7 (uz klupe u parku), k.č. 4644, k.o. Trnje

2) Ispred zgrade na adresi Cvjetna cesta kbr. 5 (zapadna strana zgrade), k.č. 4644, k.o. Trnje

3) Raskršće Cvjetne ceste i Odranske ul. (jugoistočna strana križanja), k.č.5639/4, k.o. Trnje

4) Koš za pseći izmet - prolaz ispred osnovne škole (uz klupe sjeverozapadno od glavnog ulaza u školu), k.č. 4889, k.o. Trnje

5) Raskršće Cvjetne ceste i Prisavlja (sjeveroistočna strana križanja), k.č. 5683/1, k.o. Trnje

6) Jedan koš za smeće ispred zgrade u  Stupničkoj ul. kbr. 4, k.č. 4867, k.o. Trnje

7) Jedan koš za smeće ispred zgrade u  Stupničkoj ul. kbr. 10, k.č. 4867, k.o. Trnje 

8) Jedan koš za pseći izmet na uglu Stupničke ul. između kbr. 12 i 16 ( sjeverna strana križanja ), k.č. 4870, k.o. Trnje

9) Početak zelene površine između Stupničke ul. kbr. 16 i Rugvičke ul. kbr. 5 (zeleni potez koji vodi prema dječjem igralištu ispred Stupničke ul. kbr. 14) – k.č. 4854/4, k.o. Trnje

10) Početak Odranske ul. uz kiosk, 50-ak metara od Savske ceste (sjeverna strana pločnika), k.č. 5639/2, k.o. Trnje

11) Ugao Odranske ul. kbr. 2 i Lomničke ul. (jugoistočna strana križanja), k.č. 5639/2, k.o. Trnje

12) Ispred zgrade Lomnička ul. kbr. 3 (uz klupe), k.č. 4776/1, k.o. Trnje

13) Plato Odranska ul. – potrebno  dva ili tri koša rasporediti uz klupe, k.č. 4720, k.o. Trnje

· Ispred zapadnog kolnog ulaza u dvorište Vjesnika uz bankomat je postavljen metalni sivi koš, a u blizini je jedan zeleni. POTREBNO IM JE SAMO ZAMIJENITI MJESTA, dakle zeleni koš bi trebao biti postavljen uz bankomat, a sivi na mjesto na kojem se trenutno nalazi zeleni.

· uz betonske klupe između Cvjetne ceste 11 i 13 nalaze se DVA koša, što nije potrebno, dovoljan je JEDAN.

· Ispred zgrade Cvjetna cesta kbr. 9 i 11 postavljena su DVA koša, dovoljan je JEDAN (onaj ispred ulaza na kbr. 9 ).

5. Ovaj zaključak se uz slikovni prikaz lokacija dostavlja Vijeću Gradske četvrti Trnje i Gradskom uredu za mjesnu samoupravu, Ulica grada Vukovara 56 a, na daljnje postupanje.
Ad 5. Pitanja i prijedlozi.
Predsjednica sa članovima Vijeća dogovora okvirni termin za sljedeću 4. sjednicu Vijeća Mjesnog odbora Savski kuti koja se predviđa održati sredinom rujna.
Sjednica je završila u 19.45sati.
KLASA: 026-02/21-002/1238
URBROJ: 251-06-11-1707-21-3

U Zagrebu, 12. kolovoza 2021.
Zapisnik sastavila:
Tatjana Grgas, v.r.
                                                                                                             Predsjednica
                                                                                           Vijeća Mjesnog odbora

                                                                                                             Savski kuti
                                                                                                           Tatjana Grgas, v.r.
